ජැමෙයිකානු කෙටි දුර ධාවන සූර උසේන් බෝල්ට් සහ ඔස්ට්‍රේලියාවේ සැලී පියර්සන් වසරේ මලල ක්‍රීඩකයා සහ ක්‍රීඩිකාව ලෙස ලෝක මලල ක්‍රීඩා සම්මේලනය විසින් නම් කරනු ලැබීය.2008 සහ 2009 වසරේදී ද මේ සම්මානයට හිමිකම් කී මීටර් 100 ඔලිම්පික් සූර බෝල්ට් මෙවර සම්මාන දිනා ගත්තේ තුන්වැනි වරටය.ඩේගු හි පැවැති ලෝක මලල ක්‍රීඩා සූරතාවලියේදී මීටර් 200 ලෝක කිරුළ යළි අත්පත් කරගත් 25 හැවිරිදි බෝල්ට් එම තරගාවලියේදී තත්පර 37.04 කින් මීටර් 100 සහාය දිවීමේ ඉසව්වේ නව ලෝක වාර්තාවක් පිහිටුවීමට ද ජැමෙයිකානු කණ්ඩායමට සහාය වීය.ඩේගු තරගාවලියේ කාන්තා කඩුලු පැනීමේ ඉසව්ව තත්පර 12.21 කින් නිමාකොට එම තරග ඉතිහාසයේ සිවුවැනි වේගවත්ම කාලය වාර්තා කිරීමට 25 හැවිරිදි පියර්සන් සමත් වූවාය.1988 වසරේ දී ආරම්භ වූ ලෝක මලල ක්‍රීඩා සම්මේලනයේ වසරේ ක්‍රීඩිකාව සම්මානය දිනාගත් පළමු ශාන්තිකර කලාපීය ක්‍රීඩිකාව ද වන්නීය..